Maria Stanciu Istrate 


PILDE PROFANE ÎNTR-UN MANUSCRIS ROMÂNESC 
AFLAT LA MANCHESTER 


Printre manuscrisele româneşti vechi, aflate astăzi departe de locul în care au 
fost copiate, se numără un codice miscelaneu care a făcut cândva parte din biblioteca 
lui Moses Gaster şi este păstrat astăzi în Biblioteca John Rylands a Universităţii din 
Manchester 1 . Miscelaneul, înregistrat în biblioteca manchesteriană sub cota ms. 2094, a 
fost copiat în 1768 de logofătul Matei Voileanu în localitatea Şoimuşul Românesc, 
judeţul Harghita 2 . 

Majoritatea textelor pe care le conţine sunt redactate în limba română: Minunile 
Maicii Domnului (f. 2-105 v ) 3 ; Istoriile Sfântului Varlaam cătră Ioasaf feciorul lui 
Avemer (f. 106 v —110 v ); Istoriia Sfântului Vasilie pentru un preot ce au trăit 170 de 
ai (f. 111—112 r ); Istoriia Sfântului Arhanghel Gavriil, când au slujit la un sihastru 
ani 30 (f. 112—112 r ); Istoriia unui împărat foarte scumpu (f. 113 V —115 r ); Minunile 
Sfântului Nicolae (f. 116‘—149 v ). La sfârşit au fost introduse unele texte slavone, 
însoţite de traducerea lor în limba română. 

Obiectul lucrării de faţă îl constituie editarea celui de-al doilea text al misce- 
laneului 4 , Istoriile Sfântului Varlaam cătră Ioasaf feciorul lui Avemer, care conţine 
unele dintre pildele 5 întâlnite în îndrăgitul roman popular Varlaam şi Ioasaf scriere 
de largă circulaţie în literatura Evului Mediu. 

Pe teritoriu românesc, celebrul roman ascetic a pătruns mai întâi în variantă 
slavonă. Cea mai veche copie, păstrată în manuscrisul slav 132, aflat astăzi la 
Biblioteca Academiei Române din Bucureşti, este scrisă în slavona de redacţie 
mediobulgară şi datează de la începutul secolului al XV-lea. Două secole mai 
târziu, în 1648 sau 1649, logofătul Udrişte Năsturel, descendentul unei vechi 
familii boiereşti din Ţara Românească, efectuează prima şi în acelaşi timp cea mai 
valoroasă traducere a romanului. 

1 Vezi E.D. Tape, A Rumanian Manuscript Miscellany in the John Rylands Library, în 
„Bulletin of the John Rylands Library”, voi. 42, no. 2, March, 1959-60, p. 481-492. 

2 Pentru însemnările manuscrisului, ca şi pentru descrierea sa, vezi Maria Stanciu Istrate, Un 
manuscris românesc din Manchester: Istoria unui împărat foarte scump, în volumul Pagini alese. 
Omagiu lui Alexandru Mareş la împlinirea vârstei de 80 de ani. Bucureşti, 2016, p. 223-239. 

3 Prima filă s-a pierdut. 

4 Pentru editarea unui alt text românesc Istoria unui împărat foparte scump, vezi Maria Stanciu 
Istrate, loc. cit., p. 233 - 235. 

5 Pentru pilda inorogului, vezi Cătălina Velculescu, Cărţi populare şi cultură românească. 
Bucureşti, 1984, p. 8-13. 

LR, LXVI, nr. 3, p. 429-438, Bucureşti, 2017 


BDD-A27845 © 2017 Editura Academiei 
Provided by Diacronia.ro for IP 86.125.29.118 (2019-03-30 20:52:06 UTC) 


430 


Maria Stanciu Istrate 


2 


Pentru predicatorii creştini ai Evului Mediu, istoria lui Varlaam şi Ioasaf 
constituia o sursă nepreţuită de parabole prin care să-şi susţină predicile moralizatoare. 
Tocmai aceste pilde, citate de Varlaam în scopul convertirii prinţului indian Ioasaf 
la creştinism, au fost cele care au asigurat perenitatea universală a legendei. Unele 
dintre acestea provin din Evanghelie {parabola semănătorului 6 , pilda pietrei 
preţioase 1 , a nunţii, a fecioarelor înţelepte şi a fecioarelor nechibzuite, a fiului 
risipitor şi a oii pierdute), în vreme ce altele sunt de natură profană. Istoria literară 
le-a numit, prin analogie, parabole 8 . Este vorba despre: Trompeta morţii-. Pilda 
celor patru racle; Pilda privighetorii; Pilda inorogului; Pilda celor trei prieteni; 
regele ales pentru un an; Regele păgân şi credinciosul său Wazir; Tânărul cel 
bogat şi fiica cerşetorului; Căprioara îmblânzită; Seducţia 9 . 

Unele pilde au fost extrase din ţesătura romanului şi introduse în alte scrieri 
ale culturii române vechi înainte ca textul să fi fost tradus în limba română. Pilda 
inorogului apare în Viaţa Patriarhului Nifon, scriere panegirică, redactată în limba 
greacă de Gavril Protul. învăţăturile lui Neagoe Basarab către fiul său, Theodosie, 
scriere parenetică, în limba slavonă, includ, pe lângă Pilda inorogului, şi Pilda 
despre trâmbiţa morţii, Pilda celor patru racle, Pilda privighetorii, Pilda celor trei 
prieteni şi Pilda regelui ales pentru un an w . 

Frumuseţea şi elocvenţa pildei inorogului a condus la ilustrarea ei miniaturală 
în unele manuscrise. O asemenea reprezentare poate fi admirată în versiunea latină 
a lui Vincent de Beauvais, publicată în Speculum Historiale (sec. al XlII-lea), unde 
Varlaam îi prezentă lui Ioasaf conţinutul acestei pilde ca printr-o hologramă 11 . O 
altă miniatură apare într-un miscelaneu religios cartuzian din secolul al XV-lea, 
alcătuit în Yorkshire şi păstrat în prezent la British Library 12 . Foarte sugestivă 

6 Cf. E. A. Wallis Budge, Baralâm and Yewăsef: being the Ethiopic version of a Christianized 
recension of the Buddhist legend of the Buddha and the Bodhisattva. The Ethiopic text edited for the 
First time with an English Translation and Introduction etc., by ~. [With plates.]. Volume I Ethiopic 
text with two plates, Cambridge University Press, 1923, p. XIX ,care o consideră de inspiraţie profană. 

7 Ibidem. 

8 Vezi şi Jean Sonet, Le roman de Barlaam et Josaphat. Recherches sur la tradition manuscrite 
latine etfrancaise, Louvain, 1949, p. 20. 

9 Vezi şi Jean Sonet, op. cit., p. 21, care, plecând de la cea mai cunoscută versiune latină, 
identifică următoarele parabole: La trompette de la morte, denumită şi Le cotite des deux freres sau Li 
dis dou, Roi et des Hiermittes, precum şi Les deux chevaliers ; Les quatre coffrets; Le lai de l’oiselet; 
Le dit de l’Unicorne, numită şi Des Bestelotes; Le conte des trois amis ; Le roipour un an; Le Roi et 
les pauvres heureux; Le jeune homme riche et la pauvre fille; Le jeune belier; La seduction. Vezi, de 
asemenea, Wallis Budge, op. cit., p. XIX, cu diferenţele amintite. Precizăm că denumirile româneşti 
au fost traduse după Wallis Budge. Vezi şi Will Hayes, How the Budha became a Christian Saint, 
Chatam, England, 1931, p. 17-21, unde autorul prezintă pe larg câteva dintre parabole. 

10 Vezi Emil Turdeanu, Le roman de Barlaam et Ioasaph en roumain. Les versions d’Udrişte 
Năsturel, de Vlad Boţulescu et des «Vies des Saints», în Etudes de litterature roumain et d'ecrits 
slaves etgrecs des Principautes Roumains, Leiden, 1985, p. 330. 

11 Vezi Maria Stanciu Istrate, Reflexe ale medievalităţii europene în cultura română veche. 
Varlaam şi Ioasaf în cea mai veche versiune a traducerii lui Udrişte Năsturel , Bucureşti, 2013, p. 54. 

12 Ibidem, p. 56. 

pentru inconştienţa omului în faţa pericolelor care-1 pândesc este interpretarea dată 
acestei pilde de olandezul Boetius Adam Bolswert [1580-1634], intitulată Alegoria 
vieţii omeneşti (Allegory ofhuman life) l '\ într-un manuscris românesc din secolul 
al XVIII-lea, care conţine învăţăturile lui Neagoe Basarab către fiul său Teodosie, 
pilda inorogului, apare în două variante, intitulate Pilda lumii 14 . Aceeaşi pildă 
poate fi admirată la Baptisteriul din Parma în basorelieful realizat de Benedetto 
Antelami la sfârşitul secolului al XlII-lea (1296) 15 . 

Succesul acestor istorioare a fost universal, cam aceleaşi pilde fiind izolate şi 
circulând independent în mai toate literaturile europene. Pilda celor patru racle 
apare deseori la scriitorii medievali: a fost folosită de Boccaccio, în Decameron, în 
prima nuvelă din ziua a X-a, şi l-a inspirat, de asemenea, pe Shakespeare într-o 
scenă din Neguţătorul din Veneţia. Jean Sonet susţine că ultima pildă citată de el, 
La seduction, apare, de asemenea, într-o nuvelă a lui Bocaccio, intitulată Les oies 
du frere Philippe (Gâştele fratelui Filip) 16 . 

Parabolele au avut acelaşi succes şi în medievalitatea târzie a spaţiului 
românesc, unele dintre ele încântând atât de mult imaginaţia cititorilor, încât, graţie 
structurii lor omogene, au putut fi valorificate independent în literatura cultă, în 
care s-au constituit ca adevărate nuclee de înţelepciune. Unele manuscrise româneşti, 
printre care şi acela de care ne ocupăm în lucrarea de faţă, dovedesc acest lucru. 
Pildele cuprinse în Istoriile Sfântului Varlaam cătră Ioasaf feciorul lui Avemer, 
împăratul Indiei, deşi nenumite, sunt uşor de identificat. Este vorba despre: Pilda 
inorogului, Pilda celor trei prieteni, Pilda împăratului ales pentru un an, Pilda 
despre trâmbiţa morţii, Pilda celor patru racle şi, în formă foarte concentrată, 
Pilda de privighetoare. 

Deşi titlul sub care apar înşiruite în manuscris trimite la personajele centrale 
ale romanului Varlaam şi Ioasaf, provenienţa directă a pildelor se pare că este alta. 
Potrivit Cătălinei Velculescu, la baza lor se află traducerea în limba română a 
Proloagelor 11 ruseşti, tipărite la Moscova 18 , din care au fost extrase, printre altele: 
pilda celor trei prieteni, pilda inorogului, pilda împăratului ales pentru un an, 
pilda celor patru racle 19 . Aceeaşi autoare observă că „proloagele din ediţiile moscovite 
nu reţinuseră, după câte se parc, pilda privighetorii. Copiştii transilvăneni o cunoşteau 
însă atât în forma românească a romanului Varlaam şi Ioasaf, din culegerile de 
genul Apophtegmata Patrum, cât şi din învăţăturile lui Neagoe Basarab” 10 . 

13 Ibidem, p. 57. 

14 Ibidem, p. 58-59. 

15 Ibidem, p. 60. 

16 Vezi Jean Sonet, op. cit., p. 21. 

17 Prolog, Mănăstirea Neamţ, voi. I, 1854. 

ls Vezi Cătălina Velculescu, op. cit., p. 91. 

19 Ibidem, p. 91. 

20 Ibidem, p. 92. 

Notă asupra ediţiei 

în reproducerea textului, am apelat la metoda transcrierii interpretative. 
Slovele suprascrise au fost coborâte în rând, fără ca acest fapt să fie semnalat. 
Excepţie o fac consoanele finale suprascrise care ar fi putut fi urmate de i sau u, 
care au fost reproduse prin litere cursive. Grafiile de tipul ia p , aa p au fost transcrise: 
iară, dară, întrucât textul prezintă şi ocurenţele: rapvy ,\apw care sunt majoritare în 
ceea ce -1 priveşte pe iară. 

O observaţie generală care merită a fi făcută în privinţa grafiei este încercarea 
de marcare a opoziţiei dintre ă şi î prin folosirea ierului mare (W) pentru notarea lui 
ă şi a iusului mare (y) pentru î, atât în poziţie mediană, cât şi finală, care nu s-a 
soldat întotdeauna cu succes: nWiW(108 v ) = până, kWî8 (106 v ) = căzu , ri'virwiiomiH 
(107 r ) = păcătoşii', rpiuK'v(107') = g/7/d; ayninî'h (107 r ) = dânşii', avy"ih8m"ua (107 r ) = 
mântuinţa, iiiyak (108 r = tâlc; cf. p,y,\hky" ( \Hiii" (106 v ) = rădicându-şi, n'k H 3'km8p" 
(107 v ) = pănzături, by (110 v ) = vă. Nici rădica, nici pânză nu au cunoscut 
variantele *rădica şi respectiv, *pănză. Prin urmare, în asemenea situaţii ne-am 
orientat după situaţia din limba literară actuală. 

în poziţie iniţială, O are valorile: [î]: OnaHNme= înainte (109 v ), 0 A = îl (108 v ), 
Om 11 = îmi (107 v ); [î] + [n]: Orpo 3 H N A 8 c r v (106 v ) = îngrozindu-să, OmHNc’(106 v ) = 
întins, O <|> 8 " ( \ 8 A = în fundul (106 v ), Oa 8 a hm t = îndulcit (107 v ); sau [î] + [m]: 
Oii’wpA" l 8 A r v = împăratul (106 v ), Or.p’kKan 11 = îmbrăcaţi (109 v ) 

Slova | , corespunzătoare segmentului [uă] ([uo]) din graiurile actuale în 
cuvinte de tipul ziuă, două, a fost reprodusă prin uo în: 3i'w (1 10 r ) = ziuo, ,\oaw 
(107 v ) = doauo. 

a = ea în amEa = aceaea ( 100 v ); 

în cuvintele de tipul lege (scris [\A(X [PiT), W(p) a fost redat prin ea. în 
cuvinte ca: cetăţeni, feligi, feliul, feliuri, sfetnic, veci, vecinicului, vicleni, scrise: 
Mem’kil'kN" (108 v , 109 1 ), AM i ° (109 v ), (110 v ), ^-kAiop" (110 v ), c^'tmHHK 

(109 1 ), bEmii (1 09 v ), Bt>iNHK 8 A 8 M (110 v ), BHKAiN 11 (108 v ), în care diftongul ea este 
urmat în silaba următoare de i, am optat pentru valoarea e a lui WbLa fel am 
procedat şi cu grafiile r.oApnn (109 v ), r.oAp" (lll 1 ), transcrise boierii, boieri, atribuind 
slovei a valoarea ie. 

Semnele diacritice nu au fost marcate în transcriere. Slovele cu valoare de 
cifră au fost redate prin cifre arabe. Punctuaţia a fost adaptată normelor actuale, 
începutul fiecărei file recto a fost marcat prin două bare (//), iar începutul fiecărei 
file verso printr-o bară (/). 

106 v Istoriile Sfântului Varlaa/w cătră Ioasaf, fecioru/ lui 

Avemer 1 , împăratul Indiei 

<Pilda inorogului> 

U n om fugea de un inorog. Care neputând suferi de zbieratul lui şi 
îngrozindu-să de groaznicu/ chip al lui, fugea tare ca să nu-/ mănânce. Deci 
alergân d, cu degrabă căzu într-o prăpastie mare. Şi căzând într-însa au întins 
mâinile de s-au apuca? de un copaciu şi să ţinea tare. Şi-şi întări picioarele 
între neşte gemănări, părându-i că au scăpa?. Şi era fără de grijă. Iară cânt/ 
au căuta?, au văzu? doi şoareci: unu/ alb şi altu/ negru, unde rodea trupina 
acelui copaciu pre carele sta el, atâta câ? era aproape să-/ surpe. Deci căutând 
în fundu/ prăpastiei, au văzu? un bălaur groaznic şi înfricoşa?, suflând 
văpaie de foc din gură şi încolăcindu-să. Şi cumpli? căsca gura şi veniia 
să-/ înghiţă. După aceaea, căutând iarăşi la acea ramură pre carea îşi 
întărise picioarele, au văzu? patru capete de aspidă ieşind dintr-ace/ ma/ lângă 
care sta el. Iară rădicându-şi 2 ochii în sus, văzu din ramurile acelui copaciu 
picând puţintea miiare. De-aciia părăsi de-a să griji de nevoile ce-/ 
cuprinsease. Şi dinafară 3 cumpli? tară de stâmpărare î/ căuta inorogu/ să-/ 
107 r mănânce iară jos ace/ bălaur groaznic căsca gura să-/ înghiţă. Şi // copaciu/ 
pre care sta el preste puţin era să se surpe. Atâtea de groaznice răutăţi 
uitându-le, să pomi spre dulceaţa acei<i> puţintea miiare. 

Acesta iaste chipu/ acelor ce să înşală cu înşălăciunile aceştii lumi, al 
căruia tâlc ţi-1 voiu spune: 

Inorogu/ să închipuiaşte moartea, carea goneaşte pre to? neamu/ lui 
Adam. Prăpastiia iaste lumea cea plină de toate răutăţile şi cursele morţii, iară 
copaciul - vreamea vieţii a fieştecăruia om, carea să sfârşaşte. Şoarecii sân? 
zilele şi nopţile prin care, pre-nce?, soseaşte şi sfârşitu/. Aspidele - întocmirea 
acelor patru stihii înşălătoare ale trupului omenesc. Iară ace/ bălaur cu faţa de 
foc să închipuiaşte iadu/, care va să strângă în nesăţiosu/ său pântece pre toţi 
păcătoşii. Iară picătura cea de miiare arată dezmierdările lumii cu care înşală 
pre priatenii săi ca să nu poarte grija de mântuinţa lor. 

Altă pildă 


<Pilda celor trei priiateni> 

Un om avea trei priiateni, dintru carii pre doi foarte îi cinstiia şi-i 
era dragi. Era gata pentru dânşii moarte a lua. Iară de al treilea nu avea 

1 Scris: ABBeMef. 

2 Scris: p*amk* h aSui". 

3 Scris: AB""‘' 4 »Ap't. 

nicio grijă şi niciodată nu-/ cinstiia, ci o milă foarte puţină arăta lui. Iară 
într-o zi veniră neşte ostaşi împărăteşti, înfricoşaţi şi groaznici să-/ ducă 
la împăratu/ cu multă pripă, ca să-şi dea seama pentru datoriia unui întu/ 
107 v nearec de talanţi. Iară el, nepricepându-să ce ar face, căuta ajutorul să-i ajute 
la ace/ dat de seamă groaznic al împăratului. Deci au alergat la priiatenii ce 
avea mai dragi. Şi viind la ce/ dintâi i-au zis: „Priiatine, ştii că de-a pururea 
îm puneam sufletu/ pentru tine. Iară astăzi mie îmi trebuiaşte ajutoriu de la 
tine la această nevoie ce m-au cuprins. Dară ajutoriu cu»7 vei să-»! dai? Şi ce 
nădeajde voiu avea de la tine cătră împăratu/?” Iară el răspunzând au zis: 
„O, oame, nu-ţi sânt eu priiati» nice te cunosc cine eşti. Că eu am mulţi 
priiatini cu carii voiu să mă veselesc astăzi şi după aceasta să-i aibu 
priiatini. Ci iată, îţi dau doauo pânzături 4 fără de nice u» folos să-ţi fie în 
calea carea mergi. Iară alta nu mai aştepta de la mine. Aceasta auzind el 
s-au părăsit de ajutoriu/ ce aştepta de la dânsu/. Şi au mers cătră al doilea. Şi 
au zis: „O, priiatine, adu-ţi aminte de câtă prietenie te-ai îndulcit de la mine! 
Iară astăzi, căzând eu în mare scârbă, îm trebuiaşte ajutoriu. Ci cât poţi să te 
osteneşti cu mine?” Iară el au zis: „Nu sânt îndeleatnic astăzi să merg cu tine, 
căci că şi eu am năpăşti şi sânt în griji. Dară voiu mearge cu tine putinţe/ şi 
iarăşi mă voiu întoarce acasă-mi la trebuinţele meale. Iară ţie de niciu» folos 
nu-t voiu fi. Deci omu/ întorcându-să şi de acolo deşert şi nicidecuwi price- 
pându-să ce va face, tânguindu-să pentru ajutoriu/ neînţelepţilor lui priiateni şi 
108 1 pentru patima ce în zadar răbdase pentru dânşii. După // aceaea au mers la al 
treilea priiati», pre carele niciodată nu-/ cinstise şi nici în voie nu-i umblase. 
Şi au zis cătră dânsu/: „Cu faţă ruşinoasă şi mâhnită nu am a deşchide gura 
cătră tine. Că bine ştiu că nu-ţi vei aduce aminte să-ţi fiu făcut vreu» bine 
vreodată, măcară de am şi legat prietenie cu tine. Ci de vreame ce m-au 
cuprins aceaste primejdii cumplite şi într-alţi priiateni ai miei n-a»7 aflat nicio 
nădeajde de mântuire, am venit la tine să mă rog de vei putea să-»7 dai ceva 
ajutoriu. Şi nu te lepăda aducându-ţi aminte de a mea nebunie. Iară el cu faţă 
lină şi blândă au zis: „Adevărat, aşa iaste, eu te mărturisesc că-»7 eşti de-a 
pururea priiaten. Şi aducându-mi aminte de acea facere de bine a ta, voiu plăti 
astăzi mai cu asupră. Deci nu te teame, nici te îngrozi, că eu voiu mearge 
înaintea ta şi voiu ruga pre împăratu/ pentru tine şi nu te va da în mâinile 
vrăjmaşilor tăi. Ci cutează, priiatine!” Atuncea el umilindu-să au zis cu 
lacrămi: „O, vai de mine, de care mă voiu jelui mai înainte şi de care 5 voiu plânge 
de neîndurarea ce a?n avut de la acei nemulţămitori şi mincinoşi priiateni!” 

Tâlc: Priiatinu/ cel dintâi iaste bogăţiia cea trufitoare, iubirea de argint, 
pentru carea cade omu/ întru întunearece de nevoi şi la ceasu/ morţii nu 
foloseaşte nimic. Că nimic nu ia dintr-însa, numai neşte pânză cu carea 
să îngroapă. Iară priiatenu/ al doilea iaste / muiarea, coconii şi alte rudenii şi 

4 Scris: rrk H 3'km8p". 

5 Scris: Kâp-t. 

108 v priiatini, de carii cu jale ne despărţi/72 de dânşii. Căci pentru dragostea lor ne 
lipsim de dragostea cea sufletească. Iară la ceasu/ morţii ei nimică nu ne 
folosesc, ce numai ne petrec pănă la groapă şi aşa să întorc degrab acasă-şi, 
apucându-să iarăşi de grijile lumeşti. Şi acoperindu-/ cu pământ, îndată îl uită 
ca cum n-ar fi mai fost. Iară al treilea priiatin iaste faptele ceale bune, 
credinţa, nădeajdea, dragostea, milosteniia şi alte bunătăţi aseamene, care 
merg înaintea noastră. Şi deaca ieşi /77 din trup ne îndreptează înaintea 
scaunului lui Dumnezeu şi să roagă să ne izbăv i/77 de vrăjmaşii cei cumpliţi şi 
ne uşurează calea văzduhului. 

Altă pildă 


<Pilda împăratului ales pentru un an> 

Era o cetate ai căriia cetăţeni 6 avea obiceaiu din zilele ceale vechi de nu 
punea împărat din ţara lor, ci aducea om strei/7 care nu ştiia obiceaiurile lor. 
Şi-/ punea împărat şi-i da voie întru toate ale împărăţiei, precu /72 e obicina 
împărătească. Şi împărăţiia întru toate desfătările împărăteşti, gândim/ că de-a 
pururea va fi tot întru acealeaşi. Iară deaca să plinea ut/ a 77, acei cetăţeni 6 
fără veaste năvăliia asupra lui. Şi-/ dezbrăca de diiamantu/ împărătesc şi-l 
purta despuiat prin tot oraşu/. Apoi îl trimitea într-u/7 ostrov departe, la închi¬ 
soare, unde era lipsă cu totu/ de hrană, de îmbrăcăminte şi de alte ce-i trebuia. 
Şi aşa rău pătimiia fără de nicio nădeajde schimbându-să bucuriia cea din 
109 r puţină vreame, în multă jale. După ace/ obiceaiu vechiu // a/ acelor cetăţeni 6 
au fost pus UT/ om oarecine împărat, care avea multă chibzuială, care nu să 
apucă îndată de bogăţie, nici urmă celoralalţi împăraţi, carii grozav au fost 
goniţi, ci să grijiia bine pentru a lui viiaţă. Şi avea un sfetnic 7 preaînţelepf şi 
ştiut de obiceaiu/ acelo/' cetăţeni 6 şi locu/ acei<i> închisori. Cu acesta 
sfătuindu-să împăratu/ şi aflăm/ cu?77 preste puţină vreame era să fie trimis şi 
el la acea închisoare a ostrovului şi rău să pătimească şi să lase streina 
împărăţie streinilor, au deşchis vistieriile împărăteşti, care îi era atunci pre 
voie, şi au luat mulţime de avuţie - aur, argint şi altele - şi pietri scumpe şi 
le-au dat slugilor lui celor mai credincioase şi le-au trimis înainte întru ace/ 
ostrov, unde era să fie şi el gonit. Deci umplându-să anu/ acela, s-au sculat 
cetăţenii 8 şi l-au dezbrăcat ca şi pre ceialalţi împăraţi şi l-au trimis la 
închisoare. Iară acei împăraţi nechibzuiţi, ei rău să topiia de foame, iară 
acesta trăiia în multă destulare, avârn/ multă prisosinţă şi trăim/ fără toată 
grija de acei cetăţeni 6 vicleni 9 . 

6 Scris: Hem r kLckN H . 

7 Scris: c^'tmNMK. 

8 Scris: Mem’kivfcmVi. 

9 Scris: buha^n". 


BDD-A27845 © 2017 Editura Academiei 
Provided by Diacronia.ro for IP 86.125.29.118 (2019-03-30 20:52:06 UTC) 



436 


Maria Stanciu Istrate 


Tâlc: Cetatea să închipuiaşte lumea această 10 deşartă, cetăţenii 8 - diiavolii, 
înşălătorii acestui veac, carii ne înşală cu toate dezmierdările. împăraţii - 
fieştecare om pre carii ne înşală acei vicleni 9 dimoni ai întunearecului cu 
deşartele înşălăciuni ale lumii, puindu-ne în gând că niciodată nu vor avea 
109 v sfârşit aceaste năluciri trecătoare. Şi socotim / că niciodată nu vom muri. Şi 
aşa fiind înşălaţi, fără de veaste ne soseşte ceasu/ morţii. Şi atunci acei 
vicleni 9 cetăţeni 6 şi amarnici, luundu-ne goli de toate aceaste de aicea, ne duc 
într-altă ţară întunecată, în ostrovu/ întunearecului de veci 11 , unde nu iaste 
veselie. împăratu/ cel înţelept să închipuiaşte tot omu/ facătoriu de bunătăţi 
în lume, sfatuitoriu/ - duhovnicii cei întăritori. Avuţiia - milosteniia şi alte 
fapte bune, lăcaşu/ cel îndestulat - raiu/ întru care să vor odihni toţi 
făcătorii de bine. 

Altă istorie 


<Pilda despre trâmbiţa morţii> 

Era un împărat foarte temătoriu de Dumnezeu şi milostiv, căruia întâm- 
plându-i-să odată a mearge pre o cale cu mulţime nenumărată şi cu carâte 
împărăteşti şi cu toţi boierii săi, i s-au întâmplat de au văzut doi călugări 
îmbrăcaţi în nişte feligi reale, smeriţi, ieşind din pustie. Pre carii văzându-i 
împăratu/, îndată s-au pogorât din carâta cea împărătească. Şi ieşindu-le 
înainte i-au întâmpinat cu multă cinste. Şi făcând metanie pănă la pământ, 
i-au sărutat cu multă dragoste şi cinste. Şi aşa puindu-să în carâta sa, s-au dus 
în calea sa, bucurându-să pentru vedearea acelor robi aleşi ai lui Dumnezeu. 

Iară boierii lui, părându-le rău şi socotind ocară împărăţiii aceaea ce au făcut 
împăratu/ şi necutezând a zice nimic împăratului pentru aceasta, au zis fratelui 
110 r împăratului ca să-i zică pentru acest lucru fără de cale. Deci fratele împăra// 
tului, căutându-şi prii ej, au zis frăţine-său, împăratului, cum că iaste foarte 
fără de cale a să smeri un împărat la nişte oameni proşti şi cu totu/ lipsiţi. 
Dară împăratu/ răspuns pentru aceasta nu-i deade, numai ci i-au zis: „Mâine 
îţi voiu face cuvios răspunsu/ precum să cade”. 

Acest împărat avea obiceaiu, de era cineva vinovat morţii şi era să 
piiară, îi trimitea sara un trâmbitay, de-i zicea cu trâmbiţa dinaintea 12 porţii. 
Deci acela auzind glasu/ trâmbiţii, părăsindu-să de toată nădeajdea, numai ce 
să gătiia de ale morţii şi aşa îşi tocmiia casa sa şi-şi aştepta ceasu/. Pre ace/ 
trâmbiţa,? l-au trimis împăratu/ seara să zică înaintea porţii frăţine-său. Deci 
frate-său, auzind glasu/ trâmbiţii, s-au spăriiat foarte şi să deznădăjdui de 
viiaţa sa. Ce numai începu a să găti de ale morţii şi-şi întocmi casa sa. Şi pănă 

10 Scris iniţial atdcma şi corectat prin notarea lui ■k peste a. 

11 Scris: B-k-m. 

12 Scris: Ann"aH H T , k. 

în ziuo ş-au cerni? hainele sale şi au petrecu? toată noaptea fără de somn, aşteptând 
cânt/ va veni zioa să vie şi ceasu/ morţii lui, socotim/ des, oare cu ce moarte îl 
va omorî frate-său. Şi căindu-să foarte pentru greşală, căci au îndrăzni? nebuneaşte 
de au mustra? pre împăratu/. Iară făcându-să ziuo, au mâneca? 11 la împăratu/, 
socoti nc/ că pentru acea mănecare ar mai îmblânzi pre împăratu/. Iară văzându-/ 
împăratu/ aşa tris? şi cu totu/ jalnic, l-au întreba? ce iaste pricina măhniciunii lui. 
Atuncea el, abiia deşchizându-şi gura, cu frică au răspuns: „Pentru groaza acei<i> 
110 V trâmbiţe a morţii ce-i amară”. Atuncea au zis / împăratu/: „Tu te-ai scârbi? de 
glasu/ trâmbiţei ce-i de pierzare prin suflarea unui pristav a împăra? muritoriu, 
dară eu cu m să nu mă spaiu de ac el orga n dumnezeiesc, însufleţi? de pristavii 
cei dumnezeieşti, trimiş spre vădirea răutăţilor meale, şi să nu-i cinstesc ca 
pre cuvioase slugi ale vecinicului 14 împăra?? Deci pentru aceasta să-ţi iasă 
măhniciunea ta şi să nu mai socoteşti lucru necuvios cinstea ce am făcu? eu 
acelor dumnezeieşti oameni, îngeri în trup. Iară conteneaşte şi aşteaptă puţinte/ şi 
voiu arăta şi celor ce te-au îndemna? spre această imputare”. 

Deci îndată au porunci? să facă patru lăzi şi doauo să le împodobească 
pre dinafară 1 cu aur şi cu multe feliuri 15 de pietri scumpe. Iară doauo să le 
smolească cu zmoală şi cu to? feliu/ 16 neîntocmite să le facă. Şi făcându-să 
întru aces? chip, ceale aurite le-au umplu? de oase de oameni morţi şi de 
multe împuţiciuni, şi le-au încuia?. Iară ceale smolite le-au umplu? de auru şi 
de mărgăritariu, de pietri scumpe şi de to? feliu/ 16 de aromate împărăteşti. 
Şi le-au pus toate pre o masă. Deci adunându-să dimineaţa toţi boierii, au 
zis împăratu/: „Ce vă să pare pentru aceaste lăzi ce am făcu??” Ei au 
răspuns: „Ceale aurite sân? bune de aromate împărăteşti, iară ceale smolite, 
de alte trebuinţe proaste”. Atuncea împăratu/ deşchizânt/ aceale lăzi aurite au 
11 l r ieşi? multă putoare. Şi au zis: „Aşa sântc/n noi, cei îmbrăcaţi în haine // de 
mul? preţ. Iară dinlăuntru sântc/w plini de împuţiciuni şi de răutăţi. Apoi, 
dcşchizârW ceale zmolite, au ieşi? mul? miros bun şi lumină. Şi au zis 
împăratu/: „Accastca să asamănă celor călugăraşi îmbrăcaţi într-aceale stranţe 
reale. Iară dinlăuntru sân? plini de mireazme duhovniceşti. Pentru aceaea şi eu 
le-am făcu? atâta cinste, că Dumnezeu nu caută în faţă, ci în inimă”. 

Şi aşa au lăsa? împăratu/ pre acei boieri trufaş ruşinaţi. 

Cuvân? de învăţătură 

1. Niciodată să nu te ispiteşti a apuca lucru care nu-/ poţi apuca cu 
mâna. 2. De lucru trecu? să nu te căieşti. 3. Cuvântu carele nu e de crezu? să 
nu-/ crezi. 

13 Scris iniţial AvkiteKA T şi corectat prin notarea lui * peste t. 

14 Scris: B-kMNMK8A8 H . 

15 Scris: <pkAi®p". 

16 Scris: <pkAK> A . 

DES PARABOLES PROFANES DANS UN MANUSCRIT ROUMAIN 
CONSERVE A MANCHESTER 

(Resume) 

Le sujet de l’article est Pedition de certaines paraboles retrouvables dans un vieil manuscrit 
roumain, conserve aujourd’hui dans la Bibliotheque John Rylands de PUniversite de Manchester. 
II s’agit de: Le dit/La parabole de l’Unicorne, Le conte des trois amis; la parabole du roi elu pour un 
an; La trompette de la mort, Les quatre coffrets et Le lai de l'oiselet. Ces paraboles se retrouvent 
aussi dans Les prologues russes, imprimes â Moscou, dans des recueils tels Apophtegmata Patrum et 
aussi dans învăţăturile lui Neagoe Basarab către fiul său Teodosie (Les conseils de Neagoe Barasab 
ă son fils Theodose). 

Cuvinte-cheie: manuscris românesc, pilde, Pilda inorogului, Varlaam şi Ioasaf. 

Mots-cles: manuscrit roumain, paraboles, Le dit de l’Unicorne, Barlaam et Josaphat. 

Institutul de Lingvistică „Iorgu Iordan - Alexandru Rosetti” 
al Academiei Române, Bucureşti, Calea 13 Septembrie tir. 13 

